พระราชบัญญัติคุ้มครองหมุดหลักฐานการแผนที่ พุทธศักราช 2478
ประกาศวันที่ 1936-04-08

content: พระราชบัญญัติ คุ้มครองหมุดหลักฐานการแผนที่ พุทธศักราช ๒๔๗๘
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) อาทิตย์ทิพอาภา พล. อ. เจ้าพระยาพิชเยนทรโยธิน ตราไว้ ณ วันที่ ๗ เมษายน พุทธศักราช ๒๔๗๙ เป็นปีที่ ๓ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรที่จะตราพระราชบัญญัติว่าด้วยการคุ้มครองหมุดหลักฐานการแผนที่ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติคุ้มครองหมุดหลักฐานการแผนที่ พุทธศักราช ๒๔๗๘”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “หมุดหลักฐานการแผนที่” หมายความว่า วัตถุแข็งที่ฝัง หรือก่อสร้าง หรือสลักบนศิลาหรือบนต้นไม้ยืนต้นขึ้นในที่ต่าง ๆ สำหรับใช้ในราชการแผนที่ มีอักษรจารึกแสดงไว้ให้เห็นว่าเป็นของทางราชการทหาร จะเป็นอักษรย่อหรือเต็มก็ตาม คือ หมุดสามเหลี่ยมเล็ก กรมแผนที่ หมุดสามเหลี่ยมใหญ่
sectionNo: 3
content: กรมแผนที่ หมุดระดับชั้นที่ ๑ กรมแผนที่ หมุดแม่เหล็ก กรมแผนที่ หมุดวงรอบ กรมแผนที่ หมุดเส้นฐาน กรมแผนที่ หมุดสถานีกราวิเมตริก กรมแผนที่ ผ.ท.บ. ก.ผ.ท. ก.ผ. B.M. 29E ก.ผ.ร.ด. ร.ด. ก.ผ.ม.ล. หมุดสามเหลี่ยม กรมอุทกศาสตร์ หมุดระดับ กรมอุทกศาสตร์ หมุดระดับทะเลปานกลาง กรมอุทกศาสตร์ หมุดแม่เหล็ก
sectionNo: 3
content: กรมอุทกศาสตร์ หมุดวงรอบ กรมอุทกศาสตร์ หมุดแอซิมัท กรมอุทกศาสตร์ อศ. ก.อ.ศ. แผนที่ ทร. ผ.ท.ร. ร.ด.อศ. ร.ท.ก. แอซิมัท อศ.
sectionNo: 4
content: มาตรา ๔ ผู้ใดกระทำให้หมุดหลักฐานการแผนที่อย่างหนึ่งอย่างใดเคลื่อนที่ หรือกระทำให้เสียหายด้วยประการใด ๆ ผู้นั้นมีความผิดต้องระวางโทษปรับไม่เกินสองพันบาท หรือจำคุกไม่เกินสามปี หรือทั้งปรับทั้งจำ
sectionNo: 5
content: มาตรา ๕ ให้รัฐมนตรีว่าการกระทรวงกลาโหมและรัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี พระราชบัญญัติคุ้มครองหมุดหลักฐานการแผนที่ (ฉบับที่ ๒) พ.ศ. ๒๕๐๑
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติคุ้มครองหมุดหลักฐานการแผนที่ พุทธศักราช ๒๔๗๘ ให้ความคุ้มครองแต่เฉพาะหมุดหลักฐานการแผนที่ของกรมแผนที่ทหารบกเท่านั้น หมุดหลักฐานการแผนที่ของกรมอุทกศาสตร์ กองทัพเรือ ซึ่งได้ไปทำการสำรวจ
content: และทำแผนที่เกี่ยวกับชายฝั่งทะเลและที่อื่น ๆ ขึ้นไว้ ยังไม่ได้รับความคุ้มครอง จึงเป็นการสมควรที่จะได้แก้ไขเพิ่มเติมพระราชบัญญัติคุ้มครองหมุดหลักฐานการแผนที่ พุทธศักราช ๒๔๗๘ เพื่อให้หมุดหลักฐานการแผนที่ของกรมอุทกศาสตร์ กองทัพเรือ ได้รับความคุ้มครองด้วย